Fimmtán hundruð manns hafa undirritað stefnu á hendur íslensku bönkunum vegna meintra ólögmætra lána. Formaður Neytendasamtakanna telur íslenska banka hafa ofreiknað sér vexti fyrir allt að hundrað milljarða króna.
Formaður Neytendasamtakanna segir einstaka banka hafa neitað að gefa upplýsingar sem þurfi vegna stefnu sem verið sé að undirbúa á hendur þeim. Fimmtán hundruð manns hafa undirritað stefnu á hendur íslensku bönkunum vegna meintra ólögmætra lána. Formaður Neytendasamtakanna vonast til að stefna bönkunum á aðventunni.
Formaður Neytendasamtakanna hvetur alla sem vettlingi geta valdið til að skrá sig á síðuna vaxtamálið-punktur-is svo kröfur lántakenda tapist ekki. Fjárkröfur eru aðeins virkar í fjögur ár að jafnaði. Eftir það fyrnast þær. Til að koma í veg fyrir það þarf annað hvort að stefna viðkomandi eða fara með málið fyrir sérstaka úrskurðarnefnd. Neytendasamtökin hyggjast fara með mál neytenda gegn bönkunum fyrir úrskurðarnefnd.
(( Við erum svona á lokametrunum við að klára stefnur á hendur bönkunum og vonumst til að geta birt þeim stefnurnar á allra næstu vikum.
Neytendasamtökin telja að vaxtaákvarðanir lána með breytilega vexti og skilmálar þeirra séu ekki löglegir. Samtökin ætla að láta á það reyna. Formaður Neytendasamtakanna segir samtökin telja bankana hafa ofreiknað sér allt að hundrað milljarða í vexti. Fyrst verði farið með prófmál fyrir dóm. Önnur mál fari svo fyrir úrskurðarnefnd til að fólk tapi ekki kröfum sínum.
Lán sem eru með fasta vexti um tíma sem breytast í breytilega vexti falla undir þessi ákvæði.
Jú við höfum séð það því miður hjá einstaka banka að þeir hafa ekki látið okkur fá þær upplýsingar sem við höfum beðið um sem viðskiptavinir þeirra eiga heimtingu á og við erum núna að reyna að kría út úr þeim banka þær upplýsingar sem viðskiptavinir eiga heimtingu á